stanford-oval/wikipedia huggingface dataset:
Vr3
Käytöstä poisto ja säilytetyt veturit

Vr3-veturit olivat käytössä aivan höyrykauden loppuun eli vuoteen 1975.
Prototyyppikappale 752 peruskorjattiin Kuopion konepajalla ja sijoitettiin Kuopion asemalle muistomerkiksi.
Veturi numero 753 on Haapamäen museovarikolla ruostesuojattuna ja numero 755 Hyvinkään konepajalla.
Kaksi huonokuntoisimmaksi päässyttä, numerot 754 ja 756, romutettiin 1970-luvulla.
Aiheesta muualla

Kuvia tai muita tiedostoja aiheesta Vr3 Wikimedia Commonsissa
Suomalaiset veturit ja junayksiköt
Vr3 numero 755 entisellä Hyvinkään konepajalla kesäkuussa 2020.
Wasting Light

| Wasting Light Foo Fighters |
| --- | --- | --- |

Studioalbumin tiedot
 Äänitetty : 16. elokuuta – 21. joulukuuta, 2010
 Julkaistu:  8. huhtikuuta 2011  12. huhtikuuta 2011
 Tuottaja(t): Butch Vig
 Tyylilaji: Alternative rock, hard rock, grunge, post-grunge
 Kesto: 47.56
 Levy-yhtiö: RCA
Listasijoitukset
  1. (viikot 15-17, 2011)  1. (viikko 18, 2011)  1. (viikko 17, 2011)  18. (viikko 16, 2011)
Foo Fightersin muut julkaisut
| Greatest Hits 2009 | Wasting Light 2011 | Sonic Highways 2014 |
Singlet albumilta Wasting Light
 ”Rope” Julkaistu: 2011-03-011. maaliskuuta 2011  ”White Limo” Julkaistu: 2011-03-2828. maaliskuuta 2011  ”Walk” Julkaistu: 2011-06-1717. kesäkuuta 2011  ”Arlandria” Julkaistu: 2011-09-1818. syyskuuta 2011  ”These Days” Julkaistu: 2011-11-011. marraskuuta 2011  ”Bridge Burning” Julkaistu: 2012-06-055. kesäkuuta 2012
Wasting Light on yhdysvaltalaisen rockyhtye Foo Fightersin seitsemäs studioalbumi. Se julkaistiin Suomessa 8. huhtikuuta 2011 ja Yhdysvalloissa 12. huhtikuuta 2011. Se on yhtyeen ensimmäinen albumi neljään vuoteen. Albumin nimi on otettu kappaleesta "Miss the Misery".
Albumi oli iTunesin vuoden albumi 2011.
Tausta

Albumin nauhoitus alkoi 6. syyskuuta 2010 tuottaja Butch Vigin, joka oli aiemmin tuottanut yhtyeen Greatest Hits -albumille kaksi uutta kappaletta, johdolla. Albumi nauhoitettiin Dave Grohlin autotallissa ainoastaan analogisia laitteita käyttäen. Vig sanoi MTV:n haastattelussa, että albumi oli täysin analoginen ennen masteroimista. Koko albumin nauhoituksen ajan yhtyettä dokumentoitiin osaksi dokumenttia Foo Fighters: Back And Forth, joka julkaistaan samoihin aikoihin albumin kanssa. Yhtye myös julkaisi tietoa ja kuvia prosessista tämän twitter-tilillä. Albumin nauhoitus saatiin päätökseen 3. tammikuuta 2011, jolloin yhtye laittoi twitterin kautta viestin, jossa luki "Ladies and gentlemen, we are officially done" (Hyvät naiset ja herrat, olemme virallisesti valmiita). Albumin miksasi Alan Moulder ja sen masteroi Emily Lazar.
1. helmikuuta yhtye ilmoitti verkkosivuillaan albumin virallisen julkaisupäivämäärän olevan 12. huhtikuuta 2011. Albumin ensimmäinen single "Rope" julkaistiin ladattavaksi 23. helmikuuta ja virallisesti 1. maaliskuuta 2011. 12. helmikuuta kappaleen "White Limo" musiikkivideo julkaistiin.
Albumi levisi internetiin 1. huhtikuuta 2011 ja myös Foo Fighters päätti julkaista albuminsa verkkosivuillaan esikuunteluun.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Bridge Burning | 4.47 |  |  |  |  |  |  |  |
| 2. | Rope | 4.19 |  |  |  |  |  |  |  |
| 3. | Dear Rosemary (feat. Bob Mould)  | 4.27 |  |  |  |  |  |  |  |
| 4. | White Limo | 3.23 |  |  |  |  |  |  |  |
| 5. | Arlandria | 4.28 |  |  |  |  |  |  |  |
| 6. | These Days | 4.59 |  |  |  |  |  |  |  |
| 7. | Back & Forth | 3.52 |  |  |  |  |  |  |  |
| 8. | A Matter of Time | 4.36 |  |  |  |  |  |  |  |
| 9. | Miss the Misery | 4.33 |  |  |  |  |  |  |  |
| 10. | I Should Have Known (feat. Krist Novoselic)  | 4.16 |  |  |  |  |  |  |  |
| 11. | Walk | 4.16 |  |  |  |  |  |  |  |
|  |  | 47.56 |  |  |  |  |  |  |  |
Kokoonpano

Dave Grohl − laulu, rytmikitara
Taylor Hawkins − rummut, taustalaulu
Nate Mendel − bassokitara
Chris Shiflett − soolokitara, rytmikitara, taustalaulu
Pat Smear − soolokitara, rytmikitara, taustalaulu
Vieralijat:
Fee Waybill − taustalaulu kappaleessa "Miss the Misery".
Bob Mould − laulu ja kitara kappaleessa "Dear Rosemary".
Krist Novoselic − bassokitara ja harmonikka kappaleessa "I Should Have Known".
Rami Jaffee − koskettimet kappaleissa "Bridge Burning" ja "Rope", mellotron kappaleessa "I Should Have Known" sekä urut kappaleessa "Walk".
Butch Vig − lyömäsoittimet kappaleessa "Back & Forth".
Jessy Greene − viulu kappaleessa "I Should Have Known".
Drew Hester − lyömäsoittimet kappaleessa "Arlandria".
Arvostelut

Allmusic:
Entertainment Weekly: A–
Imperiumi: 7+/10
Rumba:
Soundi:
V2.fi:
William Hicks

| William Hicks |
| --- | --- |
 Piirroksessa 1800-luvulta.
Henkilötiedot
Muut nimet:  Hicks pašša
Syntynyt: 1830 tai 1831
Kuollut: marraskuu 1883 Kashgil, Sudan
Sotilashenkilö
Palvelusmaa(t):   Yhdistynyt kuningaskunta  Egypti
Taistelut ja sodat:  Sepoy-kapina Etiopian sota Mahdi-kapina
Sotilasarvo:   eversti  kenraalimajuri
William Hicks (usein myös Hicks pašša, 1830 – 1883) oli brittiläinen upseeri. Hän palveli esimerkiksi sepoy-kapinan ja Etiopian sodan aikana. Brittien iskettyä Egyptiin Urabi-kapinan kukistamisen yhteydessä Hicks värväytyi brittien tukeman kediivi Tawfiqin armeijaan kenraalimajurina. Hän sai surmansa mahdi-kapinan aikana Sudanissa käydyssä Kashgilin taistelussa marraskuussa 1883.
Elämäkerta

William Hicks syntyi vuonna 1830 tai 1831. Vuonna 1849 hän liittyi Itä-Intian kauppakomppanian Bombayn armeijaan ja otti osaa taisteluihin Intian sepoy-kapinan aikana. Vuonna 1868 hän oli puolestaan mukana sotaretkellä Etiopiaan johtaen 1. divisioonan 2. prikaatia. Sotakokemuksistaan huolimatta Hicks ei niittänyt erityistä mainetta. Hän jäi eläkkeelle Brittiläisen Intian armeijasta everstinä vuonna 1880.
Britit valtasivat Egyptin niin sanotun Urabi-kapinan aikana vuonna 1882 tukeakseen maan kediivi Tawfiqia Ahmad Urabin kannattajia vastaan. Kapinan jälkeen Hicks värväytyi Tawfiqin armeijaan, jossa hänestä tuli kenraalimajuri. Seuraavan vuoden helmikuussa Hicks lähetettiin johtamaan joukkoja Sudanissa. Tuolloin Egyptin hallitsemassa Sudanissa oli puhjennut mahdiksi julistautuneen Muhammad Ahmadin johtama niin sanottu mahdi-kapina egyptiläisiä vastaan. Hicksin johtamat egyptiläiset joukot olivat pääasiassa Urabi-kapinan aikana vangiksi jääneitä ja joukkojen taistelutahto oli heikko.
Ongelmista huolimatta Hicks vietti kuukauden kouluttaen joukkojaan. Lopulta huhtikuussa 1883 hän lähti 10 000 miehen kanssa Khartumista voittaen mahdistit Jebel Ardissa. Nelisen kuukautta myöhemmin hän lähti taas liikkeelle kohteenaan mahdistien tukikohta El Obeidissa. Suuri joukko liikkui kömpelösti läpi aavikon mahdistien ahdistelemana. 3. marraskuuta alkoi kohtalokkaaksi osoittautunut Kashgilin taistelu. Mahdistit voittivat egyptiläiset ja tappio johti verilöylyyn. Vain muutama sata egyptiläistä selvisi. Hicks sai myös itse surmansa. Hänen päänsä leikattiin irti ja vietiin näytteille mahdi Muhammad Ahmadille.
Hicks (eturivillä 2. oikealta) ja muita hänen alaisiaan mahdi-kapina kukistamiseen osallistuneita upseereja.
YAML

YAML -projektin logo
YAML on merkintäkieli, jonka loivat Clark Evans, Ingy döt Net ja Oren Ben-Kiki vuonna 2001. YAML on lyhenne sanoista ”YAML Ain’t Markup Language”, mutta kehityksen alkuvaiheessa nimen sanottiin tulevan sanoista ”Yet Another Markup Language”. YAML:iä käytetään usein konfiguraatiotiedostoissa, mutta sitä voi käyttää myös muunlaiseen tietojen talletukseen.
Esimerkki

Esimerkki merkintäkielestä:
--- # Favorite movies, block format
- Casablanca
- Spellbound
- Notorious
--- # Shopping list, inline format
[milk, bread, eggs]
Aiheesta muualla

YAML.org
YAML Specification
Włocławekin piirikunta

Włocławekin piirikunta (puol. powiat włocławski) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 86 037. Piirikunta jakautuu Kowalin kaupunkikuntaan ja kahteentoista maalaiskuntaan (Baruchowo, Boniewo, Brześć Kujawski (sisältää Brześć Kujawskin kaupungin), Choceń, Chodecz (sisältää Chodeczin kaupungin), Fabianki, Izbica Kujawska (sisältää Izbica Kujawskan kaupungin), Kowal, Lubanie, Lubień Kujawski (sisältää Lubień Kujawskin kaupungin), Lubraniec (sisältää Lubraniecin kaupungin) sekä Włocławek). Hallintokeskus Włocławek on piirikuntatason kaupunki eikä siten kuulu piirikuntaan.
Włocławekin piirikunnan pinta-alasta arviolta 18,7 prosenttia oli metsän peitossa vuonna 2018.
Włocławekin piirikunnan työttömyysaste oli vuoden 2018 lopussa 14,2 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Włocławekin piirikunnassa oli 86 037 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 87 245 ja sen ennakoidaan vuoteen 2050 mennessä pienenevän 74 805 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,4 prosenttia, työikäisten 62,3 prosenttia ja eläkeikäisten 20,3 prosenttia väestön keski-iän ollessa 41,7 vuotta. Elävänä syntyi vuonna 2019 yhteensä 695 lasta.
Yrjö Lehtiö

Yrjö Lehtiö (15. huhtikuuta 1890 Helsinki – 28. toukokuuta 1959) oli suomalainen taidemaalari.
Lehtiö opiskeli Taideteollisessa keskuskoulussa 1912–1915 ja Suomen Taideyhdistyksen piirustuskoulussa 1915–1916. Hän osallistui Suomen Taiteilijain näyttelyyn vuosina 1917, 1919, 1920, 1932 ja 1951. Lehtiö työskenteli myös koristemaalarina, kuvittajana ja näyttelyjärjestäjänä.
Aiheesta muualla

Suomalaisen kuvataiteen bibliografia : Yrjö Lehtiö
Zagrebin maanjäristys 2020

Kartta maanjäristyksen voimakkuudesta alueittain. Järistyksen episentrumi eli pintakeskus on merkitty mustalla tähdellä.
Zagrebin maanjäristys oli Kroatian pääkaupungissa Zagrebissa tapahtunut maanjäristys 22. maaliskuuta 2020. Ensimmäisen maanjäristyksen magnitudi oli 5,3, ja se tapahtui kello 6.24 paikallista aikaa. Toinen, kello 7.01 tapahtunut järistys oli voimakkuudeltaan 5,0. Näiden jälkeen tapahtui vielä pienempiä järistyksiä. Järistyksen keskus sijaitsi seitsemän kilometriä pohjoiseen Zagrebista. Ainakin 27 ihmistä loukkasi itseään.
Maanjäristyksen seurauksena monet kaupungin rakennuksista säröytyivät, ja seinät ja katot vaurioituivat. Myös Zagrebin katedraali vaurioitui, ja toisen tornin yläosa putosi. Katedraali vaurioitui pahasti myös vuonna 1880 sattuneessa maanjäristyksessä, ja se rakennettiin myöhemmin uudelleen.
Maanjäristys tapahtui samaan aikaan kun koronaviruspandemia riehui. Sen vuoksi ihmisiä oli käsketty välttämään julkisia alueita, mutta maanjäristyksen vuoksi monet juoksivat ulos taloistaan. Maanjäristys tuntui myös muualla Kroatiassa sekä Bosnia ja Hertsegovinassa, Unkarissa, Itävallassa ja Sloveniassa.
Seuraavana päivänä 23. maaliskuuta tapahtui jälkijäristyksiä.
Xenomystinae

| Xenomystinae |
| --- | --- |
 Teräkala (Xenomystus nigri)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Arapaimakalat Osteoglossiformes
Heimo::  Teräkalat Notopteridae
Alaheimo::  Xenomystinae  Greenwood, 1963
Suvut
 Papyrocranus  Xenomystus 
Infobox OKNimi-testi OK: 
Xenomystinae on toinen teräkalojen (Notopteridae) kalaheimon alaheimoista. Siihen kuuluu kaksi sukua,  Papyrocranus ja Xenomystus, joissa on yhteensä kolme lajia. Niitä tavataan ainoastaan Afrikasta.
Woolsthorpen kartano

Woolsthorpen kartano
Woolsthorpen kartano (engl. Woolsthorpe Manor) on englantilainen kartano Woolsthorpe-by-Colsterworthin kylässä, Lincolnshiren kreivikunnassa. Kartano on fyysikko Isaac Newtonin syntymäpaikka.
Newton palasi asumaan Woolsthorpeen, kun Cambridgen yliopisto suljettiin paiseruton takia. Kartanossa hän teki useita muun muassa optiikkaa koskevia kokeita. Tilusten omenapuista putoavien omenoiden uskotaan inspiroineen Newtonia hänen painovoimalakinsa kehittämisessä.
Kartanon omistaa nykyään National Trust -ympäristönsuojelujärjestö, joka pitää kartanoa yleisölle avoimena kevään ja syksyn välisen ajan.
Aiheesta muualla

Woolsthorpen kartano National Trustin sivuilla
Wayne State University

| Wayne State University |
| --- | --- |

Motto:  Industry, Intelligence, Integrity
Perustettu:  1868
Tyyppi:  osavaltionyliopisto
Rahoitus:  julkinen
Opiskelijoita:  27 222 (2016)
Sijainti:  Detroit, Michigan  Yhdysvallat
Sivusto:  wayne.edu
Wayne State University (WSU) on Yhdysvaltojen Michiganissa toimiva julkinen osavaltionyliopisto, jonka pääkampus sijaitsee Detroitissa ja viisi pienempää kampusta eri puolilla Detroitin metropolialuetta. Wayne Statessa opiskelee noin 27 000 opiskelijaa, mikä tekee siitä osavaltion kolmanneksi suurimman Michiganin yliopiston ja Michiganin osavaltionyliopiston jälkeen.
Yliopiston opinto- ja tutkimusaloista arvostetuimpia ovat oikeustiede, sairaanhoito, lääketiede, farmasia, terveystieteet, fysiikka, tähtitiede ja matematiikka.
Vuonna 2016 Times Higher Education sijoitti Wayne Staten maailman yliopistoista sijalle 351–400.
Aiheesta muualla

Kuvia tai muita tiedostoja aiheesta Wayne State University Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wayne State University
Käännös suomeksi
Yksinkertainen planeettavaihde
Aiheesta muualla

Kuvia tai muita tiedostoja aiheesta Yksinkertainen planeettavaihde Wikimedia Commonsissa
Xenophon Overton Pindall

| Xenophon Overton Pindall |
| --- | --- |

Arkansas'n kuvernööri
 14. toukokuuta 1907 - 11. tammikuuta 1909  
Edeltäjä:  John Isaac Moore
Seuraaja:  Jesse M. Martin
Henkilötiedot
Syntynyt: 21. elokuuta 1873 Monroen piirikunta, Missouri
Kuollut: 2. tammikuuta 1935 (61 vuotta) Little Rock, Arkansas
Tiedot
Puolue:  Demokraatit
Xenophon Overton Pindall (21. elokuuta 1873 – 2. tammikuuta 1935) oli yhdysvaltalainen lakimies ja demokraattisen puolueen poliitikko. Hän toimi Arkansas'n kuvernöörinä vuosina 1907–1909.
Pindallin kaupunki Arkansas'ssa on nimetty entisen kuvernöörin mukaan.
Yehudi Menuhin

Menuhin vuonna 1976
Yehudi Menuhin elokuvassa Stage Door Canteen (1943)
Yehudi Menuhin (22. huhtikuuta 1916 New York, Yhdysvallat – 12. maaliskuuta 1999 Berliini, Saksa) oli juutalaissyntyinen yhdysvaltalainen viulisti, alttoviulisti ja kapellimestari. Menuhin vietti suurimman osan urastaan Englannissa, jossa hän sai kaksi kunniamerkkiä – OM (Order of Merit) ja KBE (Knight Commander) – ja myöhemmin vielä paronin arvon. Hänen opettajiaan olivat Louis Persinger, George Enescu ja Adolf Busch.
Menuhin esiintyi viulusolistina jo 7-vuotiaana San Franciscon sinfoniaorkesterin kanssa. New Yorkissa hän esiintyi 1926 ja Pariisissa 1927. Ensimmäisen maailmankiertueensa hän teki 1934. Hänen managerinsa vuodesta 1924 oli Philip Ehrman.
Yehudi Menuhin esiintyi liittoutuneiden sotilaille toisen maailmansodan aikana ja matkusti yhdessä säveltäjä Benjamin Brittenin kanssa esiintymään Bergen-Belsenin keskitysleirin vangeille leirin vapauttamisen jälkeen huhtikuussa 1945. Vuonna 1947 hän palasi Saksaan esiintymään kapellimestari Wilhelm Furtwänglerin johdolla hyväntahdon eleenä ollen ensimmäinen holokaustin jälkeen Saksaan matkustanut juutalainen muusikko. Hänen varhainen menestyksensä perustui hyvin romanttisiin ja tonaalisesti rikkaisiin tulkintoihin. Toisen maailmansodan aikana hänellä oli merkittäviä fyysisiä ja taiteellisia vaikeuksia. Huolellinen harjoittelu yhdistettynä meditointiin ja joogaan auttoi voittamaan useimmat vaikeudet ja hän jatkoi esiintymistä hyvin korkeaan ikään asti tullen tunnetuksi erittäin syvällisistä ja pelkistetyistä tulkinnoistaan. Kun hän viimein alkoi levyttää, hänet tunnettiin tavasta harjoitella kappaleita tutkimalla fraaseja aina nuotti kerrallaan.
1952 Menuhin tutustui B. K. S. Iyengariin, vaikutusvaltaiseen joogiin. Menuhin antoi Iyengarille mahdollisuuden opettaa muun muassa Lontoossa, Sveitsissä ja Pariisissa. Tuolloin vielä monikaan länsimaalainen ei ollut kuullutkaan joogasta.
Vuonna 1962 Menuhin perusti Surreyhin, Englantiin nimeään kantavan koulun, Yehudi Menuhin Schoolin. Samoihin aikoihin hän perusti myös Nueva School -koulun Hillsborough'on, Kaliforniaan. Vuonna 1965 hän sai kunniaritarin arvon.
Vuosina 1967, 1968 ja 1977 hän levytti intialaistyylistä musiikkia sitaristi Ravi Shankarin kanssa ja 1980-luvulla jazzia Stéphane Grappellin kanssa. 1985 hän sai Britannian kansalaisuuden ja sen myötä täyden ritarin arvon. 1993 hänelle myönnettiin Surreyn kreivikunnan Stoke D'Abernonin paronin arvo. Lordi Menuhin kuoli Berliinissä lyhyen sairauden jälkeen keuhkokuumeen tuomiin komplikaatioihin.
Hänen kuuluisimpia oppilaitaan ovat viulisti Nigel Kennedy ja unkarilainen alttoviulisti Csaba Erdélyi. Kuuluisin Menuhinin viuluista on epäilemättä 1742 valmistunut Guarneri del Gesù, niin kutsuttu "Lord Wilton". 1990 hän sai arvostetun Glenn Gould -palkinnon tunnustuksena elämäntyöstään.
Pian Menuhinin kuoleman jälkeen Britannian kuninkaallinen musiikkiakatemia (Royal Academy of Music) sai haltuunsa Yehudi Menuhinin arkiston. Se on yksi arvokkaimmista ja kattavimmista yhden muusikon keräämistä kokoelmista.
Aiheesta muualla

Wikimedia Commonsissa on kuvia tai muita tiedostoja aiheesta .
Ylen Elävä arkisto – Yehudi Menuhinin haastattelu
Yehudi Menuhin, meidän aikamme suurin musikaalinen ilmestys, Kansan kuvalehti, 03.03.1934, nro 9, s. 8, Kansalliskirjaston digitaaliset aineistot
Wayne Thiebaud

Wayne Thiebaud (15. marraskuuta 1920 Mesa, Arizona – 25. joulukuuta 2021 Sacramento, Kalifornia) oli yhdysvaltalainen taiteilija, jonka teokset yhdistetään usein (virheellisesti) pop-taideliikkeseen. Hän kuului pitkään yhdysvaltalaisen nykytaiteen kärkinimiin.
Thiebaud varttui mormoniperheessä Kaliforniassa. Hän opiskeli Long Beachissa ja Los Angelesissa ja työskenteli kesäharjoittelijana Walt Disneyn animaatio-osastolla. Vuosina 1939–1949 Thiebaud teki sekalaisia töitä, kuten piirsi sarjakuvia, maalasi kylttejä ja toimi kuvittajana. 1940-luvun lopulla hän luopui mainosalan töistä. Vuosina 1949–1950 hän opiskeli San Jose State Collegessa ja valmistui kandidaatiksi 1951 Caligornia State Collegesta Sacramentosta sekä maisteriksi 1953. Vuosina 1951–1960 Thiebaud opetti taidetta Sacramento Junior Collegessa ja 1960–1976 Kalifornian yliopistossa Davisin kampuksella.
Thiebaud sai ensimmäisen kerran kansallista huomiota vuonna 1962, jolloin hänellä oli näyttely Allan Stonen galleriassa New Yorkissa ja jolloin hän osallistui ”uuden realismin” näyttelyyn Sidney Janisin taidegalleriassa.
Thiebaudin taiteeseen vaikuttivat abstrakti ekspressionismi ja figuratiivinen taide. Hänen maalaustyyliään on verrattu esimerkiksi Willem de Kooningiin. Thiebaud maalasi arkipäivän asioita, kuten ruokia ja kosmetiikkaa. Myöhemmin hän maalasi myös maisemia.
Thiebaud oli Taiteiden ja kirjallisuuden akatemian jäsen vuodesta 1986, ja hänelle myönnettiin National Medal of Arts vuonna 1994.
Teoksia

Pies, Pies, Pies (1961)
Around the Cake (1962)
Bakery Counter (1962)
Cakes (1963)
Girl with Ice Cream Cone (1963)
Three Machines (1963)
Man Sitting – Back View (1964)
Coloma Ridge (1967–1968)
24th Street Intersection (1977)
Hill Street (Day City) (1981)
Sunset Streets (1985)
Apartment View (1993)
Farm Channel (1996)
Flatland River (1997)
Reservoir (1999)
Xenofón Kásdaglis

| Mitalit | Mitalit | Mitalit |  |
| --- | --- | --- | --- |
|  Xenofón Kásdaglis |  Xenofón Kásdaglis |  Xenofón Kásdaglis |  |
Maa:   Kreikka
Miesten tennis
| Välikisat  | Välikisat  | Välikisat  |  |
|  Hopeaa | Ateena 1906 | Nelinpeli |  |
|  Pronssia | Ateena 1906 | Sekanelinpeli |  |
Xenofón Kásdaglis (kreik. Ξενοφών Κάσδαγλης; 27. helmikuuta 1880 Aleksandria, Egypti – 2. toukokuuta 1943 Manchester, Yhdistynyt kuningaskunta) oli kreikkalais-brittiläinen tennispelaaja ja mitalisti Ateenan välikisoista 1906. Hän syntyi Egyptissä, mutta muutti nuorena Englantiin, jossa hänen isänsä työskenteli puuvillamyyjänä. Kásdaglis voitti tennisurallaan nelinpelissä Ranskan-mestaruuden ja sekanelinpelissä yhdessä Charlotte Cooperin kanssa sekanelinpelin Englannin-mestaruuden. Ateenan välikisoissa Kásdaglis osallistui sekä kaksin-, nelin- että sekanelinpeleihin. Kaksinpelissä hän sijoittui yhdeksänneksi, mutta hän voitti mitalin kummassakin nelinpelissä.
Myös Xenofónin veli Dionýsios oli tennispelaaja.
Yhdistynyt kuningaskunta (täsmennyssivu)

Yhdistynyt kuningaskunta voi tarkoittaa ainakin seuraavia asioita:
Ison-Britannian ja Pohjois-Irlannin yhdistynyt kuningaskunta on ollut Yhdistyneen kuningaskunnan virallinen nimi vuodesta 1927 lähtien.
Ison-Britannian ja Irlannin yhdistynyt kuningaskunta, Yhdistynyt kuningaskunta vuosina 1801–1922.
Yhdistynyt Alankomaiden kuningaskunta oli Alankomaiden kuningaskunnan epävirallinen nimi vuosina 1815–1839.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yhdistynyt kuningaskunta”, voi hakea sivunnimihaulla, laajalla sivunnimihaulla tai tekstihaulla.
Nuijamies (Mikkeli)

| Nuijamies |
| --- | --- |
Kaupunki:  Mikkeli
Koordinaatit:  61.6829°N, 27.2616°E
Kaupunginosa nro:  5
Postinumero(t):  50100, 50130
Lähialueet:   Savilahti, Urpola, Kirjala, Kaukola
Nuijamiestenkatua
Nuijamies on Mikkelin 5. kaupunginosa. Se sijaitsee heti Mikkelin ydinkeskustan lounaispuolella. Naapurikaupunginosia ovat  Savilahti idässä (ydinkeskusta), Urpola etelässä, Kirjala lännessä ja Kaukola pohjoisessa.
Nuijamiehessä sijaitsevat muun muassa Mikkelin urheilupuisto ja Hänninhaudan kenttä, vanha puukasarmialue ja Jalkaväkimuseo, ortodoksinen Pyhän ylienkeli Mikaelin kirkko, Etelä-Savon ELY-keskus sekä Kaakkois-Suomen ammattikorkeakoulun Mikkelin kampus.
Władysław Żeleński

Władysław Żeleński
Władysław Żeleński (6. heinäkuuta 1837 Grodkowice – 23. tammikuuta 1921 Krakova) oli puolalainen säveltäjä.
Żeleński opiskeli aluksi Krakovassa pianonsoittoa Jan Germaszin ja harmoniaa Franciszek Mireckin johdolla. Hän jatkoi opintojaan vuodesta 1859 Prahassa pianonsoitossa Alexander Dreyschockin ja sävellyksessä Josef Krejčín johdolla. Vuosina 1866–1870 hän opiskeli Pariisissa. Żeleński sai filosofian tohtorin arvon Prahan yliopistosta vuonna 1862. Vuodesta 1881 hän työskenteli Krakovassa musiikin teorian ja sävellyksen professorina, kapellimestarina sekä musiikkitapahtumien järjestäjänä.
Żeleński muistetaan parhaiten oopperoistaan, joissa hän usein käytti puolalaiskansallista tyyliä. Aiheita niin oopperoihin kuin lauluihinkin hän haki puolalaisesta kirjallisuudesta, kuten Adam Mickiewiczin, Juliusz Słowackin, Józef Ignacy Kraszewskin, Wacław Michał Zaleskin, Narcyza Żmichowskan, Maria Konopnickan, Antoni Edward Odyniecin, Antoni Malczewskin ja Władysław Syrokomlan teoksista. Hänen teoksiinsa kuuluu myös hengellistä kuoromusiikkia, kamarimusiikkia (kuten viisi jousikvartettoa) ja pianomusiikkia, esimerkiksi kaksi sonaattia. Żeleńskin kirjalliseen tuotantoon kuuluvat teoreettiset teokset Nauka harmonii i pierwszych zasad kompozycji (1877) ja Nauka elementarna zasad muzyki (1897).
Żeleńskin poika oli kirjailija Tadeusz Boy-Żeleński.
Aiheesta muualla

Kuvia tai muita tiedostoja aiheesta Władysław Żeleński Wikimedia Commonsissa
Nora (saari)

Nora
Nahaleg satelliittikuvassa
| --- | --- |
Sijainti:  16.05°N, 40.06°E  Eritrea
Saariryhmä:  Dahlakin saaristo
Korkein kohta:  37 m
Pinta-ala:  105,15 km²
| --- | --- |
Asukasluku:  373
Suurin kaupunki:  Nora
muokkaa - muokkaa wikitekstiä - muokkaa Wikidataa
Nora tai Norah on Eritrealle kuuluva saari Dahlakin saaristossa Punaisessameressä.
YellOw

| Hong Jin-ho> 홍진호 |
| --- | --- |

Henkilötiedot
Syntynyt: 31. lokakuuta 1982 (ikä 41) Daejeon
Elektronisen urheilun pelaaja
Pelaajanimi:  YellOw
Peli:  StarCraft
Hong Jin-ho (kor. 홍진호, s. 31. lokakuuta 1982 Daejeon) on eteläkorealainen tietokonepelaamisen ammattilainen. Hän pelasi ennen pääasiassa StarCraftia.